පිළිතුර : අපගේ සංසරණ බැටරි පද්ධතිය සඳහා සියුම් මිනිරන් කුඩු සහ මිනිරන් වලින් නිෂ්පාදනය කරන ’ග‍්‍රැෆීන් නැනෝ ප්ලේට්ලට්ස්’නම් වූ ද්‍රව්‍යය අවශ්‍ය වනවා. මෙය සරල නැනෝ තාක්ෂණික ක‍්‍රමවේදයකින් නිෂ්පාදනය කළ හැකි වනවා. අපි දැනට මේවා චීන සහ යුරෝපීය සමාගම් වලින් වැඩිමුදලක් දී ලබාගත්තත්, මූලික අමුද්‍රව්‍ය මේ සමාගම් ලබාගන්නේ ශ්‍රී ලංකාවෙනුයි. අපට අවශ්‍ය පිවිතුරුතාවය ඇත්තේ ලංකා මිනිරන් වල පමණයි. මීට අමතරව අපට ටයිටේනියම් ඩයොක්සයිඞ් (ඉල්මනයිට්) සහ ඇලූමිනියම් පොස්පේට් යන සංයෝග අවශ්‍ය වනවා. පුදුමයකට මෙන් මේ සියලූ අමුද්‍රව්‍ය ලංකාවේ සුලභව තිබෙනවා. එයට අමතරව ගිනිසීරියා ඳඩු වායුකරණය මගින් ලබාගන්නා කාබනික ද්‍රාවණයක් අපගේ බැටරියේ ප‍්‍රධාන ද්‍රාවණය ලෙස භාවිත කරනවා. මෙය දැනට බ‍්‍රසීල සමාගමකින් ලබා ගන්නා අතර, මෙම සංයෝගය සැමදා හිරු එලිය ඇති ලංකාවේ  පහසුවෙන් සෑදිය හැකියි.  අප තවම නිෂ්පාදනයේ මුල් අවදියේ සිටින නිසාත්, ඉක්මනින් නිෂ්පාදන ද්‍රව්‍යය මිලදී ගත යුතූ වූ නිසාත් තවම මේ ද්‍රව්‍ය ලංකාවෙන් ලබා ගැනීමට නොහැකි වී තිබෙනවා.